APSTIPRINĀTS

SIA „Naujenes pakalpojumu serviss“ Iepirkuma komisijas sēdē 2020.gada 3.jūnijā

 protokols Nr.1

**IEPIRKUMA PROCEDŪRAS**

**„Kurināmās šķeldas un malkas iegāde“**

ID Nr. NPS 2020/9

**NOLIKUMS**

Kraujā 2020

**I. VISPĀRĪGĀ INFORMĀCIJA**

# Informācija par iepirkuma procedūru:

* 1. Iepirkuma procedūra tiek rīkota saskaņā ar Iepirkumu uzraudzības biroja apstiprinātajām „Iepirkumu vadlīnijām Sabiedrisko pakalpojumu sniedzējiem“.
	2. Nolikumā ir lietoti šādi termini:
1. **piegādātājs** – fiziska persona, juridiska persona, personālsabiedrība vai personu apvienība, kas attiecīgi piedāvā tirgū veikt būvdarbus, piegādāt preces vai sniegt pakalpojumus;
2. **ieinteresētais piegādātājs** -Piegādātājs, kas saņēmis Iepirkuma procedūras dokumentus;
3. **pretendents** – Piegādātājs, kas iesniedzis piedāvājumu.
4. **apakšuzņēmējs** – pretendenta nolīgta persona, vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei.
5. **līgumcena** – kopējā samaksa par līguma izpildi, kurā ietverti visi piemērojamie nodokļi, izņemot pievienotās vērtības nodokli.
6. **līguma summa** – kopējā samaksa par līguma izpildi, ņemot vērā pievienotās vērtības nodokli.
	1. Iepirkumā saņemto piedāvājumu izvērtēšanu nodrošina SIA „Naujenes pakalpojumu serviss“ iepirkumu komisija (turpmāk tekstā – Komisija).

# Iepirkuma procedūras identifikācijas numurs: NPS 2020/9

1. **Informācija par Pasūtītāju:**
	1. Pasūtītājs: Sabiedrība ar ierobežotu atbildību „Naujenes pakalpojumu serviss” (turpmāk tekstā – SIA “Naujenes pakalpojumu serviss”).
	2. Reģistrācijas numurs: 41503008685
	3. Adrese: Daugavas iela 29A, Krauja, Naujenes pag., Daugavpils novads, LV-5462.
	4. Kontaktpersona:

SIA „Naujenes pakalpojumu serviss“ tehniskais direktors Ludvigs Lapinskis, tālrunis: +371 **29151261, +371 65430330**, e-pasts: sia\_nps@inbox.lv

* 1. Darba laiks: darba dienās no pirmdienas līdz piektdienai no 08.00 līdz 12.00 un no

13.00 līdz 17.00.

# Iepirkuma priekšmeta apraksts:

* 1. Iepirkuma priekšmeta apraksts: Kurināmās šķeldas piegāde (turpmāk – „Prece”).
	2. Iepirkuma priekšmets sadalīts daļās:

1. daļa – 26500 kubikmetru kurināmās šķeldas piegāde Naujenes pagastā;

2. daļa – 6500 kubikmetru kurināmās šķeldas piegāde Kalkūnes pagastā;

Pretendents var iesniegt piedāvājumu visām daļām vai katrai daļai atsevišķi.

* 1. Piegādātas Preces apjoms, atkarībā no laika apstākļiem, var svārsties 10% robežās.

# Pretendents.

**5.1** Pretendents ir fiziska persona, juridiska persona, personālsabiedrība vai personu apvienība, kas iesniegusi piedāvājumu.

* 1. Pretendentu iepirkuma procedūras ietvaros pārstāv:
		1. Pretendents (ja Pretendents ir fiziska persona);
		2. Pretendenta paraksttiesīga amatpersona (ja Pretendents ir juridiska persona);
		3. pārstāvēttiesīgs personālsabiedrības biedrs, ievērojot šī punkta 5.2.1 un 5.2.2. apakšpunktā noteikto (ja Pretendents ir personālsabiedrība);
		4. visi personu apvienības dalībnieki, ievērojot šī punkta 5.2.1 un 5.2.2. apakšpunktā noteikto (ja Pretendents ir personu apvienība) vai
		5. Pretendenta pilnvarota persona.
	2. Ja piedāvājumu iesniedz personu apvienība (piegādātāju apvienība), iesniedzamo dokumentu paketei ir jāpievieno sadarbības līgums, kurā jābūt norādītam galvenajam dalībniekam, kas pārstāvēs personu apvienību (piegādātāju apvienību) iepirkuma procedūrā un dalībnieku vārdā parakstīs pieteikuma dokumentus. Sadarbības līgumā obligāti ir jābūt fiksētam, kādas personas ir apvienojušās personu apvienībā (piegādātāju apvienībā), apliecinājumam, ka gadījumā, ja personu apvienība (piegādātāju apvienība) tiks noteikta par iepirkuma procedūras uzvarētāju, Pasūtītājs var prasīt, lai apvienība, attiecībā uz kuru pieņemts lēmums slēgt iepirkuma līgumu, pēc savas izvēles noformējas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei 10 (desmit) darba dienu laikā.
	3. Kandidātam ir tiesības piesaistīt apakšuzņēmējus un balstīties uz apakšuzņēmēju un citu personu (persona, uz kuras iespējām kandidāts balstās) iespējām, lai apliecinātu, ka tā kvalifikācija atbilst iepirkuma procedūras nolikumā izvirzītajām prasībām.

(Izņemot prasību par finanšu apgrozījumu. Minēto prasību var apliecināt pats kandidāts vai arī kandidāts kopā ar citu tirgus dalībnieku palīdzību, piemēram, apvienojoties personu apvienībā, kura kopumā ir atbildīga par līguma izpildi, t.sk. finansiālajām saistībām, vai iesniedzot citus līdzvērtīgus pierādījumus (piemēram, apņemšanos uz līguma izpildes brīdi izveidot apvienību, kas būs solidāri atbildīga par līguma izpildi).

# Piedāvājumu iesniegšanas vieta, datums, laiks un kārtība.

* 1. Piedāvājums jāiesniedz līdz 2020.gada 2. jūlijam, plkst. 11.00, [Daugavas iela 29A, Krauja,](https://www.lursoft.lv/adrese/nameja-iela-4a-jekabpils-lv-5201) [Naujenes pag. ,Daugavpils nov., LV-5462](https://www.lursoft.lv/adrese/nameja-iela-4a-jekabpils-lv-5201) personīgi vai atsūtot pa pastu.
	2. Nosūtot piedāvājumu pa pastu Pretendents uzņemas atbildību par piedāvājuma saņemšanu nolikuma 6.1. punktā norādītajā termiņā.
	3. Piedāvājumi, kas iesniegti pēc piedāvājuma iesniegšanas termiņa beigām vai kuru ārējais iepakojums nenodrošina to, lai piedāvājumā iekļautā informācija nebūtu pieejama līdz piedāvājumu atvēršanai, Pasūtītājs neizskata un atdod atpakaļ Pretendentam. Pa pastu saņemtie piedāvājumi neatvērti tiks nosūtīti atpakaļ Pretendentam.
	4. Piedāvājumu atvēršana notiks 2020.gada 2.jūlijā plkst. 11.05.

# Papildus informācijas pieprasīšana un sniegšana.

* 1. Saziņa starp Pasūtītāju un ieinteresētajiem Pretendentiem iepirkuma procedūras ietvaros notiek latviešu valodā pa pastu, faksu vai e-pastu. Saziņas dokumentu, ko nosūtīta pa faksu vai e-pastu, vienlaikus nosūta arī pa pastu.
	2. Saziņas dokumentā ietver iepirkuma procedūras nosaukumu un identifikācijas numuru.
	3. Pretendents saziņas dokumentu nosūta uz nolikumā norādīto Pasūtītāja kontaktpersonas faksa numuru vai e-pasta adresi, vienlaikus nosūtot to uz Pasūtītāja pasta adresi. Tāpat saziņas dokumentu Pretendents var iesniegt Pasūtītajam 3.punkta norādītajā adresē un darba laikā. Dokumentu, kas tiek nosūtīts elektroniski un normatīvajos aktos paredzētajā kārtībā ir parakstīts ar drošu elektronisko parakstu, var vienlaicīgi nesūtīt pa pastu.
	4. Pasūtītājs saziņas dokumentu nosūta pa pastu, e-pastu vai faksu uz Pretendenta norādīto pasta adresi, e-pastu vai faksa numuru.
	5. Papildu informāciju Pretendents var pieprasīt ne vēlāk kā 7 dienas pirms piedāvājumu iesniegšanas termiņa beigām, savukārt Pasūtītājs atbildi sniedz ne vēlāk kā 6 dienas pirms piedāvājumu iesniegšanas termiņa beigām.
	6. Pasūtītājs nodrošina brīvu un tiešu elektronisku pieeju iepirkuma procedūras nolikumam, tā pielikumiem un visiem papildus nepieciešamajiem dokumentiem SIA “Naujenes pakalpojumu serviss” mājas lapā internetā <http://www.sia-nps.lv>, kurā ir publicēts paziņojums par iepirkuma procedūru.

Pretendentam ir iespēja iepazīties uz vietas (Nolikuma 3.punktā norādītajā adresē) ar iepirkuma procedūras dokumentiem, sākot no attiecīgās iepirkuma procedūras izsludināšanas brīža.

* 1. Ja Pasūtītājs sniedz papildu informāciju, tas ievieto šo informāciju mājas lapā internetā. Ja ieinteresētais Pretendents ir uzdevis jautājumu, Pasūtītājs atbild uz minēto jautājumu, nosūta atbildi jautājuma uzdēvējam, kā arī publicē informāciju mājaslapā, norādot uzdoto jautājumu, bet nenorādot jautājuma uzdēvēju.
	2. Pasūtītājs var izdarīt grozījumus iepirkuma procedūras dokumentos, ja tādējādi netiek būtiski mainītas tehniskās specifikācijas vai citas iepirkuma procedūras dokumentu prasības**.** Ja Pasūtītājs ir izdarījis grozījumus Nolikumā, tas ne vēlāk kā dienu pēc tam, kad publicē paziņojumu par grozījumiem internetā <http://www.sia-nps.lv> nosūta informāciju par grozījumiem visiem ieinteresētajiem Pretendentiem.
	3. Pretendentiem ir pienākums pašiem iepazīties ar informāciju par iepirkuma procedūru, kas tiks publicēta iepriekš norādītajā mājas lapā internetā.
	4. Ja iepirkuma procedūras dokumentos izdarīti grozījumi, piedāvājumu iesniegšanas termiņš pēc tam, kad informācija par grozījumiem ir ievietota internetā, nedrīkst būt īsāks par pusi no sākotnēji noteiktā piedāvājumu iesniegšanas termiņa.

**II. PRASĪBAS PIEDĀVĀJUMU IESNIEGŠANAI UN NOFORMĒŠANAI**

1. Pretendents var iesniegt tikai vienu piedāvājuma variantu.
2. Piedāvājumam pilnībā jāatbilst Nolikumā un tā pielikumos minētajām prasībām.

9.1. Finanšu piedāvājumā Pretendentam jānorada Preces cena par 1 m3 un piedāvāto apjomu kubikmetros, kuru Pretendents attiecīgā daļā var nodrošināt. Neaizpildīti vai aizpildīti daļēji piedāvājumi tiks noraidīti.

1. Pretendentam jāiesniedz viens piedāvājuma oriģināls.
2. Piedāvājums jāsagatavo latviešu valodā, datorrakstā, tam jābūt skaidri salasāmam, bez labojumiem un dzēsumiem.
3. Piedāvājumā lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:
	1. norādi par kopējo cauraukloto lapu skaitu;
	2. Pretendenta (ja Pretendents ir fiziska persona) vai tā pārstāvja parakstu un paraksta atšifrējumu;
	3. apliecinājuma vietas nosaukumu un datumu.
4. Pretendenta dokumentus un tehnisko dokumentāciju var iesniegt arī citā valodā, ja tiem ir pievienots Pretendenta apliecināts tulkojums latviešu valodā. Par kaitējumu, kas radies dokumenta tulkojuma nepareizības dēļ, Pretendents atbild normatīvajos tiesību aktos noteiktajā kārtībā. Pretendents ir tiesīgs visu iesniegto dokumentu tulkojumu pareizību apliecināt ar vienu apliecinājumu. Tulkojuma apliecinājums ietver:
	1. norādi “TULKOJUMS PAREIZS”;
	2. Pretendenta vai tā pārstāvja parakstu un paraksta atšifrējumu;
	3. apliecinājuma vietas nosaukumu un datumu.
5. Ja Pretendents iesniedz dokumentu kopijas, Pretendents tās apliecina. Pretendents ir tiesīgs visu iesniegto dokumentu atvasinājumu pareizību apliecināt ar vienu apliecinājumu. Kopijas apliecinājums ietver:
	1. norādi “KOPIJA PAREIZA”;
	2. Pretendenta vai tā pārstāvja parakstu un paraksta atšifrējumu;
	3. apliecinājuma vietas nosaukumu un datumu.
6. Pretendenta piedāvājumu (Nolikuma A pielikums) dalībai iepirkuma procedūrā un citus piedāvājuma dokumentus paraksta, kopijas, tulkojumus un piedāvājuma daļu caurauklojumus apliecina:
	1. Pretendents (ja pretendents ir fiziska persona);
	2. Pretendenta paraksttiesīga amatpersona (ja pretendents ir juridiska persona);
	3. pārstāvēttiesīgs personālsabiedrības biedrs, ievērojot šī punkta 15.1. un 15.2. apakšpunktā noteikto (ja Pretendents ir personālsabiedrība);
	4. visi personu apvienības dalībnieki, ievērojot šī punkta 15.1. un 15.2. apakšpunktā noteikto (ja Pretendents ir personu apvienība) vai
	5. Pretendenta pilnvarota persona.
7. Piedāvājumu iesniedz aizlīmētā ārējā iepakojumā, uz kura norāda:
	1. Pasūtītāja nosaukumu, reģistrācijas numuru un adresi;
	2. Pasūtītāja kontaktpersonas vārdu, uzvārdu un telefona numuru;
	3. Pretendenta nosaukumu, reģistrācijas numuru un adresi;
	4. Pretendenta kontaktpersonas vārdu, uzvārdu, tālruņa un faksa numuru, e-pastu;
	5. atzīmi Piedāvājums iepirkumam:

# “Kurināmās šķeldas iegāde” (ID Nr. NPS 2020/9).

**Neatvērt līdz 2020.gada 2. jūlijam plkst.11.05”**.

1. Pretendenta iesniegtajam piedāvājumam jābūt derīgam, tas ir saistošam Pretendentam, līdz iepirkuma līguma noslēgšanai, bet ne mazāk kā 60 dienas no piedāvājuma iesniegšanas termiņa beigām.

**III. PRETENDENTA IZSLĒGŠANAS NOTEIKUMI, PRASĪBAS PRETENDENTAM, PRETENDENTA IESNIEDZAMIE DOKUMENTI**

1. Pasūtītājs neizskata Pretendenta piedāvājumu un izslēdz Pretendentu no dalības iepirkuma procedūra jebkurā no šādiem gadījumiem:
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas saskaņā ar Sabiedrisko pakalpojumu sniedzēju iepirkumu likuma 48.panta septītās daļas un astotās daļas 1. un 3.punkta regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto;
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu (t.sk. apakšuzņēmēju), uz kuras iespējām tas balstījies, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, pieprasa iesniegt kompetentu institūciju izziņas, kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto.

# Pretendenta kvalifikācijas prasības:

* 1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmējs (ja Pretendents iepirkuma priekšmeta izpildei plāno piesaistīt apakšuzņēmēju) normatīvajos tiesību aktos noteiktajos gadījumos ir reģistrēti LR UR Komercreģistrā vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.

# Pretendentu atlasei iesniedzamie dokumenti un informācija:

* 1. Pieteikums dalībai iepirkuma procedūrā, kuru sagatavo atbilstoši veidnei Nolikuma pielikumā (A pielikums). Pretendents pieteikumu dalībai iepirkuma procedūrā iesniedz kopā ar:
		1. Apliecinājumu, kas apliecina pretendenta atbilstību Nosacījumiem dalībai iepirkuma procedūrā;
		2. Dokumentu vai dokumentiem, kas apliecina piedāvājuma dokumentus parakstījušās, kā arī kopijas, tulkojumus un piedāvājuma daļu caurauklojumu apliecinājušās personas tiesības pārstāvēt Pretendentu iepirkuma procedūras ietvaros. Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments vai dokumenta kopijas, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros.
	2. Informāciju par Latvijā reģistrētajiem uzņēmumiem iepirkuma komisija pārbaudīs publiski pieejamās datu bāzēs.

Ārvalstīs reģistrētajam uzņēmumam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija vai attiecīgas iestādes izsniegtās izziņas kopija, kas apliecina Pretendenta atbilstību 19.1.punkta prasībām.

1. Ja Pretendents līguma izpildē plāno piesaistīt apakšuzņēmējus, tad papildus iesniedzamo dokumentu paketei jāiesniedz saraksts ar apakšuzņēmējiem, norādot apakšuzņēmēju nosaukumus un apakšuzņēmējiem nododamās iepirkuma daļas aprakstu, kā arī kā arī apliecinājums par piekrišanu būt par apakšuzņēmēju iepirkuma līguma slēgšanas tiesību piešķiršanas gadījumā.

# Tehniskais piedāvājums.

* 1. Pretendenta tehniskais piedāvājums jāsagatavo atbilstoši Tehniskajā specifikācijā (nolikuma C pielikums). Tehniskais piedāvājums apliecina Pretendenta piedāvājuma atbilstību iepirkuma nolikuma un Tehniskās specifikācijas prasībām.

# Finanšu piedāvājums.

* 1. Finanšu piedāvājums jāsagatavo atbilstoši Finanšu piedāvājuma veidnei (nolikuma 1.pielikums).
	2. Pretendentam jāpiedāvā visu darba apjomos prasīto Preču daudzumu.
	3. Visām cenām piedāvājuma dokumentos ir jābūt uzrādītām euro ar divām zīmēm aiz komata, bez pievienotās vērtības nodokļa.
	4. Piedāvājuma cenā jāiekļauj visi nodokļi (izņemot pievienotās vērtības nodokli), nodevas, maksājumi par licencēm, sertifikātiem, transportu un citi maksājumi, kas veicami vai jau samaksāti Latvijā vai ārpus Latvijas.
	5. Pretendenta piedāvājuma cenai jābūt fiksētai piedāvājuma derīguma termiņa laikā un līguma saistību izpildes laikā un tā nedrīkst mainīties.

**IV. PIEDĀVĀJUMU VĒRTĒŠANA**

1. Iepirkuma komisija Pretendentu piedāvājumus atver, kā arī lēmumus iepirkuma procedūras dokumentu sagatavošanas gaitā un Pretendentu un to iesniegto piedāvājumu izvērtēšanas gaitā pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas iepirkuma komisijas locekļu, bet ne mazāk kā trīs locekļi. Iepirkuma komisija pieņem lēmumus ar vienkāršu balsu vairākumu. Ja iepirkuma komisijas locekļu balsis sadalās vienādi, izšķirošā ir iepirkuma komisijas priekšsēdētāja balss.
2. Pasūtītājs atver iesniegtos piedāvājumus tūlīt pēc piedāvājumu iesniegšanas termiņa beigām Iepirkuma nolikumā norādītajā vietā un laikā. Piedāvājumu atvēršana ir atklāta. Piedāvājumus atver to iesniegšanas secībā, nosaucot Pretendentu, piedāvājuma iesniegšanas laiku un piedāvāto cenu. Pēc piedāvājuma atvēršanas sanāksmes dalībnieka pieprasījuma Pasūtītājs uzrāda finanšu piedāvājumu, kurā atbilstoši pieprasītajai finanšu piedāvājuma formai, norādīta piedāvātā cena. Pēc piedāvājumu atvēršanas iepirkuma komisija slēgtās sēdēs veic piedāvājumu vērtēšanu.
3. Iepirkuma komisija pārbauda, vai Pretendenta pieteikums dalībai iepirkuma procedūrā atbilst nolikumā noteiktajām prasībām. Ja pieteikums dalībai Iepirkuma procedūrā nav ietverts Pretendenta iesniegtajā piedāvājumā vai neatbilst nolikumā noteiktajām prasībām (un konstatētā neatbilstība ir būtiska), Pretendenta piedāvājums tiek noraidīts.
4. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav piedalījusies kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā. Ja Pretendents, tā darbinieki vai Pretendenta piedāvājumā norādītā ir piedalījusies kādā no iepriekšējiem šī iepirkuma projekta posmiem vai Iepirkuma procedūras dokumentu izstrādāšanā un ja šis apstāklis piegādātājam dod priekšrocības Iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības Iepirkuma procedūrā, tādējādi kavējot, ierobežojot vai deformējot konkurenci.
5. Iepirkuma komisija pārbauda publiski pieejamo informāciju par to, vai Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja Pretendents plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti komercreģistrā.
6. Iepirkuma komisija publiskās datubāzēs pārbauda informāciju vai Pretendents un persona, uz kuras iespējām Pretendents balstās, atbilst nolikumā paredzētājām prasībām un vai uz tiem neattiecās Nolikuma 18.punktā noteiktie nosacījumi dalībai iepirkuma procedūrā. Minēto informāciju Pasūtītājs pārbauda sekojošā kārtībā:
7. Valsts ieņēmumu dienesta mājas lapā internetā pieejamā reģistrā Lēmumi par saimniecības darbības apturēšanu

[**http://www.vid.gov.lv/default.aspx?tabid=11&id=5828&hl=1**](http://www.vid.gov.lv/default.aspx?tabid=11&amp;id=5828&amp;hl=1)pārliecinās, vai Pretendentam un personai, uz kā iespējām Pretendents balstās, nav apturēta saimnieciskā darbība;

1. Valsts ieņēmumu dienesta tīmekļa vietnē pieejamā parādnieku reģistrā ([**http://www6.vid.gov.lv/VID\_PDB/NPAR**](http://www6.vid.gov.lv/VID_PDB/NPAR)) pārliecinās, vai Pretendentam un personai, uz kā iespējām pretendents balstās, nav nodokļu parādi, tajā skaitā valsts sociālās apdrošināšanas obligāto iemaksu parādi, kas pārsniedz *150 euro.*
2. Ja iepirkuma komisija minēto informāciju nevar saņemt publiskās datu bāzēs, tā pieprasa, lai Pretendenti iesniedz kompetentu institūciju izziņas, kas apliecina, ka:
	1. Pretendentam un personai, uz kuras spējām pretendents balstās, nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tās saimnieciskā darbība, nav uzsākta tiesvedība par tās bankrotu un Pretendents un persona, uz kuras spējām Pretendents balstās, netiek likvidēts.
	2. Pretendents un persona, uz kā spējām Pretendents balstās, ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams, nav atzīta par vainīgu darba tiesību būtiskā pārkāpumā, kas izpaužas kā vienas personas nodarbināšana bez rakstveida darba līguma noslēgšanas, ja tā konstatēta atkārtoti gada laikā, vai divu vai vairāku personu vienlaicīga nodarbināšana bez rakstveida darba līguma noslēgšanas. Par to, ka Pretendents un persona, uz kā iespējām pretendents balstās, nav sodīta Latvijā par šajā punktā minētajiem pārkāpumiem, iepirkuma komisija pieprasa izziņu no Valsts darba inspekcijas.
3. Kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
4. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Ja Pasūtītājs ir ieguvis informāciju šādā veidā, bet Pasūtītāja iegūtā informācija neatbilst faktiskajai situācijai, attiecīgais Pretendents ir tiesīgs iesniegt izziņu vai citu dokumentu par attiecīgo faktu. Pasūtītājs nodrošina Pretendentam šādu iespēju, savlaicīgi paziņojot par iepriekš minētajos avotos iegūto informāciju. Uz minēto paziņojumu Pretendentam jāatbild Pasūtītāja izsūtītajā paziņojumā norādītajā termiņā.
5. Piedāvājumi, kuri neatbilst iepirkuma procedūras dokumentos noteiktajām noformējuma prasībām, var tikt noraidīti, ja to neatbilstība iepirkuma procedūras dokumentos noteiktajām noformējuma prasībām ir būtiska un ietekmē Pretendentu piedāvājumu vērtēšanu.
6. Pretendenta piedāvājums tiek noraidīts, ja Pretendents, vai persona, uz kuras iespējām Pretendents balstās:
	1. neatbilst iepirkuma procedūras dokumentos noteiktajiem nosacījumiem Pretendenta dalībai iepirkuma procedūrā vai
	2. ir sniedzis nepatiesu informāciju .
7. Iepirkumu komisija pārbauda atlasīto Pretendentu Tehnisko piedāvājumu un Finanšu piedāvājumu atbilstību Nolikumā noteiktajām prasībām. Pretendenti, kuru Tehniskie piedāvājumi vai Finanšu piedāvājumi neatbilst Nolikumā noteiktajām prasībām, tiek noraidīti.

Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija, kā arī iesniegti piedāvāto preču paraugi, ja tie nepieciešami preču atbilstības novērtēšanai, un pretendents ar tam pieejamiem dokumentiem nevar sabiedrisko pakalpojumu sniedzējam pierādīt preču atbilstību. Sabiedrisko pakalpojumu sniedzējs nepieprasa iesniegt tādu preču paraugus, kuras pielāgojamas vai izgatavojamas līguma izpildes laikā atbilstoši tā prasībām, ja šādi paraugi Piegādātājam nav pieejami pirms iepirkuma līguma noslēgšanas, kā arī preču paraugus, kuru iesniegšana Piegādātājam rada nesamērīgus izdevumus.

1. Pretendentu Iesniegto finanšu un tehnisko piedāvājumu vērtēšanas laikā Pasūtītājs pārbauda, vai piedāvājumā nav aritmētisku kļūdu. Ja Pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
2. Pēc piedāvājumu atbilstības pārbaudes iepirkuma komisija **izvēlēsies saimnieciski izdevīgāko piedāvājumu, ņemot vērā tikai cenu, katrai daļai atsevišķi.**
3. Ja iepirkuma komisijai rodas šaubas par Pretendenta pieteikumā sniegtās informācijas patiesību vai dokumenta kopijas autentiskumu, tai ir tiesības pieprasīt, lai Pretendents apstiprina informācijas patiesumu un/vai uzrāda apstiprinoša dokumenta oriģinālu vai iesniedz apliecinātu dokumenta kopiju.
4. Iepirkuma komisijai ir tiesības pārbaudīt Pretendenta sniegtās informācijas patiesumu pie Pasūtītāja, publiski pieejamos avotos, pieprasot informāciju no attiecīgajām iestādēm, kā arī citos veidos.
5. Vērtējot piedāvājumu, iepirkuma komisija ņem vērā piedāvājumā piegādes cenu bez pievienotās vērtības nodokļa.
6. Ja iepirkuma komisija Pretendenta piedāvājumu uzskata par nepamatoti lētu, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem.

**V. PRECES PIEGĀDES LĪGUMS**

1. Preces piegādes līgumu ar izraudzīto Pretendentu, Pasūtītājs slēdz atbilstoši līguma projektam Iepirkuma procedūras nolikuma pielikumā (B pielikums). Grozījumi līguma projektā, tehniskajā specifikācijā un Pretendenta piedāvājumā nav pieļaujami.
2. Ja Pretendentam ir iebildumi pret iepirkuma līguma veidni, tie jāiesniedz pasūtītājam ne vēlāk kā 7 dienas pirms piedāvājumu iesniegšanas termiņa beigām. Pēc šī termiņa iesniegtie iebildumi netiks ņemti vērā.
3. Ja izraudzītais Pretendents atsakās slēgt iepirkuma līgumu, Pasūtītājs slēdz iepirkuma līgumu ar nākamo Pretendentu, kurš piedāvājis saimnieciski izdevīgāko piedāvājumu, vai pārtrauc Iepirkuma procedūru. Ja Pasūtītājs izvēlas slēgt iepirkuma līgumu ar nākamo Pretendentu, kurš piedāvājis saimnieciski izdevīgāko piedāvājumu, tas atkārtoti nosūta paziņojumus par pieņemto lēmumu ieinteresētajiem Pretendentiem un publicē informāciju mājas lapā internetā.
4. Pasūtītājs var pārtraukt Iepirkuma procedūru, ja tam ir objektīvs pamatojums (piemēram, finansējuma trūkuma dēļ, pārsniegta ieplānota līgumcena un citi), par to vienlaikus rakstveidā informējot visus ieinteresētos Pretendentus, kā arī publicējot paziņojumu mājas lapā internetā, kurā publicēts paziņojums par Iepirkuma procedūru.

Iepirkuma komisijas priekšsēdētājs Ludvigs Lapinskis

# Nolikuma pielikumi:

A pielikums: Piedāvājuma dalībai iepirkuma procedūrā veidne

1. pielikums: Finanšu piedāvājuma veidne

 2.pielikums: Apakšuzņēmējiem nododamo darbu saraksta veidne

#

B pielikums: Preces piegāde līguma projekts

 C pielikums: Tehniskā specifikācija

# A pielikums: Piedāvājuma dalībai iepirkuma procedūrā veidne

 <Pasūtītāja nosaukums>

 <reģistrācijas numurs>

<adrese>

# PIEDĀVĀJUMS DALĪBAI IEPIRKUMA PROCEDŪRĀ

“<Iepirkuma procedūras nosaukums>”

<Vietas nosaukums>, <gads>.gada <datums>.<mēnesis>

* 1. **[**Iepazinušies]/[Iepazinies]1 ar <Pasūtītāja nosaukums, reģistrācijas numurs un adrese> (turpmāk – Pasūtītājs) organizētās iepirkuma procedūras „ <Iepirkuma procedūras nosaukums>” nolikumu (turpmāk – Nolikums), pieņemot visas Nolikumā noteiktās prasības,

 <Pretendenta nosaukums vai vārds un uzvārds (ja Pretendents ir fiziska persona)>

 <reģistrācijas numurs vai personas kods (ja Pretendents ir fiziska persona)>

<adrese>

* 1. [Iesniedzam]/[iesniedzu]2 piedāvājumu, kas sastāv no:
1. Atlases dokumentiem,
2. Tehniskā piedāvājuma un
3. Finanšu piedāvājuma. (turpmāk – Piedāvājums)
	1. Apņemamies:
4. veikt Preces piegādi saskaņā ar Tehnisko specifikāciju par cenu:

#  Preces piegādes cena visām piedāvātam daļām bez pievienotās vērtības nodokļa (turpmāk –PVN): <…> EUR (<summa vārdiem> euro),

PVN <…>%: <…> EUR (<summa vārdiem> euro)

Preces piegādes cena ar PVN: <…> EUR (<summa vārdiem> euro),

1. slēgt Preces piegādes līgumu atbilstoši Nolikumā ietvertajai Preces piegādes līguma veidnei (Nolikuma B pielikums),
2. veikt Preces piegādi saskaņā ar [manu]/[mūsu]3 piedāvājumu iepirkuma līgumā noteiktajā kārtībā.
	1. Piedāvājums ir spēkā <dienu skaits> dienas no Nolikumā noteiktā piedāvājumu iesniegšanas termiņa.

1 Pieteikuma dalībai iepirkuma procedūrā daļas redakcija, ja piedāvājumu iesniedz fiziska persona.

2 Pieteikuma dalībai iepirkuma procedūrā daļas redakcija, ja piedāvājumu iesniedz fiziska persona.

3 Pieteikuma dalībai iepirkuma procedūrā daļas redakcija, ja piedāvājumu iesniedz fiziska persona.

[Mūs Iepirkuma procedūrā pārstāv un iepirkuma līgumu, gadījumā, ja tiks pieņemts lēmums ar mums slēgt iepirkuma līgumu, mūsu vārdā slēgs:

|  |
| --- |
|  <Personu apvienības dalībnieka (ja Pretendents ir personu apvienība) nosaukums vai vārds un uzvārds (ja attiecīgais personu apvienības dalībnieks ir fiziska persona)> |
|  <Reģistrācijas numurs vai personas kods> |
| <Adrese>]4 |

|  |
| --- |
|  <Pretendenta vai personu grupas dalībnieka nosaukums vai vārds un uzvārds (ja pretendents vai personu apvienības dalībnieks ir fiziska persona)> |
|  <Reģistrācijas numurs vai personas kods> |
| <Adrese> |
| <Paraksttiesīgās personas amata nosaukums, vārds un uzvārds> |
|  <Paraksttiesīgās personas paraksts> |
| [<Personu apvienības dalībnieka nosaukums vai vārds un uzvārds (ja personu apvienības dalībnieks ir fiziska persona)> |
|  <Reģistrācijas numurs vai personas kods> |
| <Adrese> |
| <Paraksttiesīgās personas amata nosaukums, vārds un uzvārds> |
| <Paraksttiesīgās personas paraksts>]5 |

4 Punkts ir ietverams Pieteikumā dalībai iepirkuma procedūrā, ja Pretendents ir personu apvienība.

5 Pieteikumu dalībai iepirkuma procedūrā paraksta visi personu apvienības dalībnieki (ja pretendents ir personu apvienība)!

* 1. **pielikums: Finanšu piedāvājums**

**FINANŠU PIEDĀVĀJUMS 1. DAĻA**

Pretendenta nosaukums:

Reģistrācijas Nr.:

Adrese:

Kontaktpersona:

(vārds, uzvārds, ieņemamais amats, tālruņa numurs, faksa numurs, e-pasta adrese

Finanšu piedāvājums:

Iesniedzot savu finanšu piedāvājumu <Pasūtītāja nosaukums, reģistrācijas numurs un adrese> organizētās iepirkuma procedūras „<Iepirkuma procedūras nosaukums>” ietvaros apliecina, ka finanšu piedāvājumā ir ietvertas visas Preces pārdošanai un piegādei veikšanai nepieciešamās izmaksas, bez kurām nebūtu iespējama kvalitatīva un spēkā esošiem normatīvajiem aktiem atbilstoša Preces piegādes izpilde pilnā apmērā saskaņā ar Pasūtītāja prasībām, kā arī ietverti visi piemērojamie nodokļi, izņemot pievienotās vērtības nodokli.

|  |  |
| --- | --- |
| Pretendenta piedāvājums |   |
| Pretendenta piedāvājuma cena **1. daļai**, EUR bez PVN par 1 m3 |  |
| **26500 kubikmetru kurināmās šķeldas piegāde Naujenes pagastā** (t.sk. 5500 m3 līdz katlu mājai Kraujā, 14000 m3 līdz Vecstropu katlu mājai un 7000 m3 līdz Lociku katlu mājai) **Pretendents jānorāda šķeldas apjomu kuru viņš var nodrošināt, m3** |  |
| Apmaksas noteikumi: 30 kalendāro dienu laikā par siltumenerģijas izstrādei **faktiski patērēto** šķeldu kārtējā mēnesī.Galīgais norēķins par **faktiski piegādāto** šķeldu 30 kalendārodienu laikā pēc apkures sezona beiguma. |

Pretendenta paraksts

/amats/

/vārds, uzvārds/ /paraksts/

1. **pielikums: Finanšu piedāvājums**

**FINANŠU PIEDĀVĀJUMS 2. DAĻA**

Pretendenta nosaukums:

Reģistrācijas Nr.:

Adrese:

Kontaktpersona:

(vārds, uzvārds, ieņemamais amats, tālruņa numurs, faksa numurs, e-pasta adrese

Finanšu piedāvājums:

Iesniedzot savu finanšu piedāvājumu <Pasūtītāja nosaukums, reģistrācijas numurs un adrese> organizētās iepirkuma procedūras „<Iepirkuma procedūras nosaukums>” ietvaros apliecina, ka finanšu piedāvājumā ir ietvertas visas Preces piegādes veikšanai nepieciešamās izmaksas, bez kurām nebūtu iespējama kvalitatīva un spēkā esošiem normatīvajiem aktiem atbilstoša Preces piegādes izpilde pilnā apmērā saskaņā ar Pasūtītāja prasībām, kā arī ietverti visi piemērojamie nodokļi, izņemot pievienotās vērtības nodokli.

|  |  |
| --- | --- |
| Pretendenta piedāvājums |  |
| Pretendenta piedāvājuma cena **2. daļai**, EUR bez PVN par 1 m3 |  |
| 6500 kubikmetru kurināmās šķeldas piegāde Kalkūnes pagastā, līdz katlu mājai Kalkūnos. **Pretendents jānorāda šķeldas apjomu kuru viņš var nodrošināt, m3** |  |
| Apmaksas noteikumi: 30 kalendāro dienu laikā par siltumenerģijas izstrādei **faktiski patērēto** šķeldu kārtējā mēnesī. Galīgais norēķins par **faktiski piegādāto** šķeldu 30 kalendāro dienu laikā pēc apkures sezona beiguma. |

Pretendenta paraksts

/amats/

/vārds, uzvārds/ /paraksts/

# 2.pielikums Apakšuzņēmējiem nododamo darbu saraksta veidne

**APAKŠUZŅĒMĒJIEM NODODAMO DARBU SARAKSTS**

|  |  |  |  |
| --- | --- | --- | --- |
| **Apakšuzņēmēja nosaukums, reģistrācijas****numurs, adrese un kontaktpersona** | **Nododamo darbu apjoms (% no Iepirkuma līguma apjoma)** | **Īss apakšuzņēmēja iepirkuma līguma ietvaros veicamo darbu apraksts** | **Atzīme par personas statusu.9** |
| <…> | <…> | <…> | <…> |
| <…> | <…> | <…> | <…> |
| <…> | <…> | <…> | <…> |

9 Ja minētais apakšuzņēmējs ir persona, uz kā iespējām Pretendents balstās, lai apliecinātu savu atbilstību nolikumā izvirzītajām kvalifikācijas prasībām - ieraksta vārdu „Persona”.

Ja minētais apakšuzņēmējs ir nolikumā paredzēto darbu izpildei Pretendenta piesaistīts apakšuzņēmējs un Pretendents nebalstās uz tā iespējām, lai apliecinātu savu atbilstību nolikumā izvirzītajām kvalifikācijas prasībām

- ieraksta vārdu „Apakšuzņēmējs”.

**B pielikums: Preces piegādes līguma projekts**

# Preces piegādes līguma projekts

Kraujā, Naujenes pag. 2020.gada

**SIA „Naujenes pakalpojumu serviss”***,* reģistrācijas Nr.41503008685, juridiskā adrese Daugavas iela 29A, Krauja, Naujenes pag., Daugavpils nov., tās valdes locekļa Aivara Elksniņa personā, kurš rīkojas saskaņā ar Statūtiem, turpmāk – PIRCĒJS, no vienas puses un,

\_\_\_\_\_\_\_\_\_\_\_\_\_\_\_\_\_\_\_\_\_\_, reģ.Nr.\_\_\_\_\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ personā, kurš/a rīkojas uz \_\_\_\_\_\_\_\_\_\_\_\_\_\_\_\_\_ pamata, turpmāk – PĀRDEVĒJS, no otras puses, abi kopā saukti Puses, bet katrs atsevišķi saukts Puse, pamatojoties uz SIA „Naujenes pakalpojumu serviss” iepirkuma komisijas 2020.gada \_\_\_\_\_\_ lēmumu (2020.gada \_\_\_\_\_ protokols Nr.\_\_) „Kurināmās šķeldas iegāde“, identifikācijas Nr. NPS 2020/9, \_\_\_\_\_\_ daļas rezultātiem, noslēdza šādu līgumu, turpmāk – Līgums:

1. **Līguma priekšmets**
	1. PĀRDEVĒJS pārdod un piegādā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ kubikmetru daudzumā (turpmāk - Prece) PIRCĒJAM, bet PIRCĒJS pērk Preci saskaņā ar PĀRDEVĒJA iesniegto Tehnisko piedāvājumu (Līguma pielikums Nr.1) un Finanšu piedāvājumu (Līguma pielikums Nr.2).
	2. Preces cena sastāda EUR \_\_\_\_\_\_ (\_\_\_\_\_\_ *euro* \_\_\_ *centi*) par 1 kubikmetru.
	3. Preces apjoms, atkarībā no laika apstākļiem var mainīties 10% robežās.
2. **LĪGUMA IZPILDES KĀRTĪBA**
	1. PĀRDEVĒJS piegādā Preci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. **PRECES CENA UN NORĒĶINU KĀRTĪBA**
	1. Kopēja Preces cena atbilstoši PĀRDEVĒJA iesniegtam Finanšu piedāvājumam (Līguma pielikums Nr.2) sastāda \_\_\_\_\_\_ EUR bez PVN 21%(\_\_\_\_\_\_\_\_\_\_\_\_\_\_), PVN 21% \_\_\_\_\_ EUR (\_\_\_), kopā ar PVN 21% EUR (\_\_\_\_\_\_\_).
	2. Apmaksa par Preci tiks veikta 30 (trīsdesmit) kalendāro dienu laikā par siltumenerģijas izstrādei faktiski patērēto šķeldu kārtējā mēnesī. Galīgais norēķins par faktiski piegādāto šķeldu 30 (trīsdesmit) kalendāro dienu laikā pēc apkures sezona beiguma.
	3. Apmaksa tiek veikta ar pārskaitījumu uz PĀRDEVĒJA norēķinu kontu.
4. **PĀRDEVĒJA UN PIRCĒJA TIESĪBAS UN PIENĀKUMI**
	1. PĀRDEVĒJS apņemas:
		1. ievērot Latvijas Republikā un Eiropas savienībās spēkā esošos noteikumus un normatīvus, kas reglamentē šajā Līgumā noteikto,
		2. ar saviem spēkiem un par saviem finanšu līdzekļiem nodrošina Preces piegādi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Transporta pakalpojumi ir iekļauti Preces cenā,
		3. veikt Preces piegādi šī Līguma 2.2.punktā norādītajā laikā. PĀRDEVĒJS ir tiesīgs piegādāt Preci pirms termiņa, iepriekš saskaņojot piegādes laiku ar PIRCĒJU.
	2. PIRCĒJS apņemas:
		1. pieņemt Preci no PĀRDEVĒJA šajā Līgumā noteiktajā kārtībā.
		2. veikt norēķinus ar PĀRDEVĒJU saskaņā ar šī Līguma noteikumiem.
5. **PRECES NODOŠANAS UN PIEŅEMŠANAS KĀRTĪBA**
	1. Par Preces piegādes datumu tiek uzskatīts piegādes datums, kad PIRCĒJS faktiski saņēma Preci un Puses parakstīja pavadzīmi.
	2. Ja Preces pieņemšanas laikā tiek konstatēta Preces kvalitātes neatbilstība, par to tiek sastādīts Defektācijas akts, saskaņā ar kuru PĀRDEVĒJS apņemas 5 (piecu) kalendāro dienu laikā uz sava rēķina novērst Defektācijas aktā norādītos trūkumus.
	3. Pretenzijas, kas saistītas ar līgumsaistību izpildi, pusēm jāizskata ne vēlāk kā 5 (piecu) kalendāro dienu laikā no pretenzijas saņemšanas dienas.
6. **PUŠU ATBILDĪBA**
	1. Puses ir materiāli atbildīgas gadījumā, ja netiek pildīti vai tiek nepienācīgi pildīti esošā Līguma nosacījumi, kā rezultātā viena no pusēm otras puses vainas dēļ cietusi zaudējumus.
	2. Par Preces nesavlaicīgu piegādi un/vai nekvalitatīvu piegādi, kā arī Preces nenodošanu saskaņā ar šī Līguma noteikumiem, PIRCĒJAM ir tiesības ieturēt kavējuma naudu 0,3% apmērā no kopējas Preces cenas par katru dienu, bet ne vairāk ka 10% no Līguma kopējas Preces cenas.
	3. Par Līgumā paredzēto maksājumu termiņu neievērošanu PIRCĒJS maksā PĀRDEVĒJAM kavējuma naudu 0,3% no kopējās Preces cenas summas par katru nokavēto dienu, bet ne vairāk ka 10% no Līguma kopējas Preces cenas.
	4. Gadījumā, ja PĀRDEVĒJS nav novērsis trūkumus šī Līguma 5.2.punktā paredzētajā laikā, tad PĀRDEVĒJAM var tikt piemērota kavējuma naudu 0,3% apmērā no Līguma kopējas Preces cenas par katru nokavēto dienu, bet ne vairāk ka 10% no Līguma kopējas Preces cenas un ieturot to no maksājuma.
	5. Ja PĀRDEVĒJS nokavē šī Līguma 6.2.punktā noteikto atklāto defektu un trūkumu novēršanas termiņus, tad PIRCĒJAM ir tiesības aprēķināt kavējuma naudu 0,3% no kopējās Preces cenas summas par katru nokavēto dienu, bet ne vairāk ka 10% no Līguma kopējas Preces cenas.
	6. Visi ar esošo Līgumu saistītie strīdus jautājumi tiek risināti uz pušu savstarpējas vienošanās pamata. Ja šāda vienošanās netiek panākta, strīdus jautājumi tiek risināti Latvijas Republikas tiesu instancēs, Latvijas Republikas normatīvajos aktos noteiktajā kārtībā.
7. **NEPĀRVARAMA VARA**
	1. Neviena no pusēm nebūs atbildīga par pilnas vai daļējas vienas no savām saistībām neizpildes gadījumā, ja nepildīšana būs nepārvaramas varas apstākļu sekas, tādu kā ugunsgrēks, zemestrīce un citas dabas stihijas, kā arī karš vai karadarbība, streiki, Latvijas Republikas likumdošanas un izpildvaras institūciju lēmumi, kuri radušies pēc šī Līguma noslēgšanas brīža.
	2. Puse, kurai radās saistību izpildes neiespējamība, nepārvaramas varas apstākļu iestāšanās dēļ, par augstāk minēto apstākļu iestāšanos, nekavējoties, pa faksu un ar ierakstīto vēstuli paziņo otrai pusei.
	3. Nepaziņošana vai nesavlaicīga paziņošana ieinteresētajai pusei atņem otrai pusei tiesības atsaukties uz jebkuru norādīto apstākli, kā uz pamatu, lai atbrīvotos no atbildības par saistību neizpildi.
8. **CITI NOTEIKUMI**
	1. Šis Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
	2. Visi šī Līguma grozījumi un papildinājumi ir spēkā, ja ir sastādīti rakstiski un tos parakstījuši pušu pilnvarotie pārstāvji. Tie pievienojami Līgumam kā pielikumi un kļūst par šī Līguma neatņemamu sastāvdaļu.
	3. PĀRDEVĒJAM ir tiesības izbeigt Līgumu šādos gadījumos:
		1. PIRCĒJS kavē Līgumā noteiktos maksājumus par Preces piegādi;
	4. PIRCĒJAM ir tiesības izbeigt Līgumu šādos gadījumos:
		1. ja PĀRDEVĒJS pārkāpj kādu no šī Līguma noteikumiem,
		2. tiek veiktas piespiedu darbības no trešo personu puses, kā rezultātā tiek apķīlāta (aprakstīta) PĀRDEVĒJA manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
	5. PĀRDEVĒJAM ir pienākums pārtraukt Preces piegādi ar PIRCĒJA paziņojuma par Līguma izbeigšanu saņemšanas brīdi.
	6. Ja šī Līguma saistības netiek izpildītas vai izpildītas nepienācīgi, vainīgā Puse ir materiāli atbildīga saskaņā ar Latvijas Republikā spēkā esošajiem normatīvajiem aktiem.
	7. PIRCĒJAM un PĀRDEVĒJM savlaicīgi jāinformē vienam otru par tiem apstākļiem, kas ietekmē vai varētu ietekmēt šī Līguma izpildi.
	8. Gadījumā, ja kāda no šī Līguma pusēm maina savu juridisko adresi un/vai bankas rekvizītus, tā ne vēlāk kā 3 (trīs) darba dienu laikā pēc izmaiņu veikšanas rakstiski paziņo par to otrai pusei.
	9. Līguma Pušu juridiskā statusa maiņas gadījumā šis Līgums saglabā savu spēku pilnā apjomā to tiesību un saistību pārņēmējiem.
	10. Visos pārējos šajā Līgumā neatrunātajos jautājumos puses vadās no Latvijas Republikā spēkā esošajiem normatīvajiem aktiem.
	11. Šis Līgums sastādīts uz \_\_\_ (\_\_\_\_\_) lapām, 2 (divos) eksemplāros, kuriem ir vienāds juridiskais spēks, 1 (viens) eksemplārs - PIRCĒJAM, otrs PĀRDEVĒJAM. Puses apliecina, ka personām, kas paraksta šo Līgumu, ir visas likumīgās un nepieciešamās tiesības, pilnvaras un atļaujas slēgt un parakstīt šo Līgumu.

Pielikumā:

1. Iepirkuma "Kurināmās šķeldas iegāde“, identifikācijas Nr. NPS 2020/9, PĀRDĒVĒJA iesniegtā Tehniskā piedāvājuma kopija uz \_\_ lp.

# 9. Pušu rekvizīti

|  |  |
| --- | --- |
| **PIRCĒJS:** | **PĀRDEVĒJS:** |
| SIA „Naujenes pakalpojumu serviss” |  |
| Daugavas iela 29A, Krauja, Naujenes pag.,  |
| Reģ. Nr. 41503008685 AS “SEB banka”Konta Nr.LV56UNLA000500008101 |
| Bankas kodsUNLALV2X |  |
| Tālrunis 65430330, 29151261,  |  |
| e-pasts: sia\_nps@inbox.lv |

/Aivars Elksniņš/ / /

**C pielikums Tehniskā specifikācija**

**Tehniskā specifikācija.**

### Tehnisko piedāvājumu Pretendents sagatavo, ievērojot Tehniskajās specifikācijās izvirzītas prasības, iekļaujot visu nepieciešamo informāciju, kas ļaus Pasūtītājam pārliecināties par iesniegtā tehniskā piedāvājuma atbilstību Tehnisko specifikāciju, kā arī šo vadlīniju prasībām.

Visa tehniskā dokumentācija, kas pieejama Pasūtītājam iepirkuma procedūras izsludināšanas brīdī ir atsevišķs šī nolikuma pielikums. Minētajai informācijai ir nodrošināta brīva un tieša pieeja pasūtītāja mājaslapā (http://www.sia-nps.lv/lv/iepirkumi/iepirkumi2) līdz piedāvājuma iesniegšanas brīdim.

**1.** Darba uzdevums.

Veikt:

**1. daļa** – 26500 kubikmetru kurināmās šķeldas piegāde Naujenes pagastā: 5500 m3 līdz katlu mājai Kraujā, 14000 m3 līdz Vecstropu katlu mājai un 7000 m3 līdz Lociku katlu mājai.

**2. daļa** – 6500 kubikmetru kurināmās šķeldas piegāde Kalkūnes pagastā, līdz katlu mājai Kalkūnos.

Apjoms atkarībā no laika apstākļiem var mainīties 10% robežās.

**2.** Prasības piedāvātai Precei,

1. Šķeldas frakciju vidējām izmēram jābūt 30x40x10 mm - 95% no kopēja apjoma, 10x20x5 mm ne vairāk kā 5 % no kopēja apjoma. Šķeldā nedrīkst būt koksnes pārstrādes atkritumi, kas neatbilst minētajiem izmēriem, skaidas, smilts, ka arī metāla vai citu materiālu izstrādājumi vai to lūžņi, sniegs vai ledus. Šķeldas nedrīkst būt sākusies sadalīties. Šķeldas mitruma līmenis līdz 50%.

3. Prasības piedāvājumam

1. Pretendents sava piedāvājumā jānorada Preces apjomu kuru var nodrošināt. Līgums tiks noslēgts ar Pretendentu ar zemāko cenu uz Piedāvājumā norādīto apjomu. Uz apjomu, kuru pirmais Pretendents nevar nodrošināts līgums tiks noslēgts ar otrā lētākā piedāvājuma Pretendentu utt.